
DR. 30.11.2010 19 

 
antara dentist ini rasa kecewa dan mereka keluar dan membuka dental clinic 
sendiri kerana tidak dapat ruang yang diberikan oleh kerajaan. Saya hendak tanya 
berapa lama dan mengapakah ini terlalu panjang? Terima kasih. 

 Datuk Rosnah binti Haji Abd. Rashid Shirlin: Terima kasih Yang 
Berhormat di atas soalan tambahan. Sebenarnya di peringkat kementerian, kita 
membenarkan dentist ataupun pegawai perubatan pergigian ini untuk menjalani 
kepakaran selepas tiga tahun tempoh perkhidmatan. Ini memandangkan Yang 
Berhormat, kita melihat kepada keperluan pegawai-pegawai pergigian ini amat 
kritikal terutama sekali di peringkat-peringkat negeri dan juga di centre iaitu Kuala 
Lumpur sendiri.  

 Namun, apabila Yang Berhormat membangkitkan mengenai tempoh 
empat tahun tadi, kita akan menyiasat perkara ini. Sekiranya Yang Berhormat 
mempunyai maklumat yang terperinci, sila berikan kepada saya untuk saya 
panjangkan kepada kementerian. Terima kasih Yang Berhormat. 

  

9. Dato’ Henry Sum Agong [Lawas] minta Menteri Pertahanan menyatakan 
apakah perkembangan pembinaan Jalan Raya dari Long Luping ke Ba’kelalan 
oleh Pasukan Tentera di bawah “Projek Jiwa Murni”. 

Timbalan Menteri Pertahanan [Datuk Dr. Haji Abd. Latiff bin Ahmad]: 
Tuan Yang di-Pertua, terima kasih soalan daripada Yang Berhormat Lawas. Projek 
Jiwa Murni menaik taraf jalan balak dari Long Luping ke Ba’kelalan sejauh 70 
kilometer telah dilaksanakan pada 12 September tahun 2009. Projek berkenaan 
telah dilaksanakan dalam bentuk dua fasa.  

Fasa pertama, projek membina empat buah jambatan mudah alih dengan 
izin, Compact 200 yang bernilai RM4.4 juta. Projek ini telah pun siap sepenuhnya 
pada 10 April 2010. Bagi fasa kedua, projek menaik taraf jalan menggunakan 
sistem dengan izin, road stabilizer membina enam buah jambatan dan 90 
pembetung yang bernilai RM45 juta. Projek ini telah bermula pada 1 Ogos 2010 
dan dijangka siap pada penghujung Februari 2011. Kemajuan projek terkini adalah 
sebanyak 28%. Terima kasih. 

Dato’ Henry Sum Agong [Lawas]: Terima kasih Tuan Yang di-Pertua. 
Terima kasih kepada Yang Berhormat Timbalan Menteri yang menjawab soalan. 
Penglibatan Angkatan Tentera Malaysia (ATM) khususnya Pasukan Rejimen 
Askar Tentera Diraja (RAJD) dalam melaksanakan projek jalan dari Long Luping 
ke Ba’kelalan sejauh lebih kurang 70 kilometer itu membuktikan komitmen dan 
keprihatinan pihak tentera untuk membantu rakyat selain menjaga keselamatan 
negara. Saya mengucapkan setinggi-tinggi penghargaan dan terima kasih kepada 
mereka yang terlibat.  

Tuan Yang di-Pertua, seperti mana yang telah dimaklumi oleh semua, 
masih terdapat banyak lagi kerja-kerja pembangunan di kawasan pedalaman 
Sarawak terutamanya dalam membina atau menaik taraf kemudahan jalan raya 
dan serta pembinaan jambatan yang mana kepakaran pihak tentera kita boleh 
digunakan. Soalan saya, adakah terdapat perancangan dari pihak Angkatan 
Tentera Malaysia (ATM) di bawah Projek Jiwa Murni atau ATM bagi membina 
kemudahan-kemudahan awam seperti yang telah saya nyatakan tadi pada tahun-
tahun akan datang. Sekian, terima kasih. 

 Datuk Dr. Haji Abd. Latiff bin Ahmad: Tuan Yang di-Pertua, terima kasih 
soalan tambahan. Kerajaan Barisan Nasional memang sentiasa prihatin. Tentang 
keperluan-keperluan rakyat terutama rakyat yang di pedalaman, banyak projek di 



antara dentist ini rasa kecewa dan mereka keluar dan membuka dental clinic sendiri kerana tidak dapat ruang yang diberikan oleh kerajaan. Saya hendak tanya berapa lama dan mengapakah ini terlalu panjang? Terima kasih. Datuk Rosnah binti Haji Abd. Rashid Shirlin: Terima kasih Yang Berhormat di atas soalan tambahan. Sebenarnya di peringkat kementerian, kita membenarkan dentist ataupun pegawai perubatan pergigian ini untuk menjalani kepakaran selepas tiga tahun tempoh perkhidmatan. Ini memandangkan Yang Berhormat, kita melihat kepada keperluan pegawai-pegawai pergigian ini amat kritikal terutama sekali di peringkat-peringkat negeri dan juga di centre iaitu Kuala Lumpur sendiri. Namun, apabila Yang Berhormat membangkitkan mengenai tempoh empat tahun tadi, kita akan menyiasat perkara ini. Sekiranya Yang Berhormat mempunyai maklumat yang terperinci, sila berikan kepada saya untuk saya panjangkan kepada kementerian. Terima kasih Yang Berhormat. 9. Dato' Henry Sum Agong [Lawas] minta Menteri Pertahanan menyatakan apakah perkembangan pembinaan Jalan Raya dari Long Luping ke Ba'kelalan oleh Pasukan Tentera di bawah "Projek Jiwa Murni". Timbalan Menteri Pertahanan [Datuk Dr. Haji Abd. Latiff bin Ahmad]: Tuan Yang di-Pertua, terima kasih soalan daripada Yang Berhormat Lawas. Projek Jiwa Murni menaik taraf jalan balak dari Long Luping ke Ba'kelalan sejauh 70 kilometer telah dilaksanakan pada 12 September tahun 2009. Projek berkenaan telah dilaksanakan dalam bentuk dua fasa. Fasa pertama, projek membina empat buah jambatan mudah alih dengan izin, Compact 200 yang bernilai RM4.4 juta. Projek ini telah pun siap sepenuhnya pada 10 April 2010. Bagi fasa kedua, projek menaik taraf jalan menggunakan sistem dengan izin, road stabilizer membina enam buah jambatan dan 90 pembetung yang bernilai RM45 juta. Projek ini telah bermula pada 1 Ogos 2010 dan dijangka siap pada penghujung Februari 2011. Kemajuan projek terkini adalah sebanyak 28%. Terima kasih. Dato' Henry Sum Agong [Lawas]: Terima kasih Tuan Yang di-Pertua. Terima kasih kepada Yang Berhormat Timbalan Menteri yang menjawab soalan. Penglibatan Angkatan Tentera Malaysia (ATM) khususnya Pasukan Rejimen Askar Tentera Diraja (RAJD) dalam melaksanakan projek jalan dari Long Luping ke Ba'kelalan sejauh lebih kurang 70 kilometer itu membuktikan komitmen dan keprihatinan pihak tentera untuk membantu rakyat selain menjaga keselamatan negara. Saya mengucapkan setinggi-tinggi penghargaan dan terima kasih kepada mereka yang terlibat. Tuan Yang di-Pertua, seperti mana yang telah dimaklumi oleh semua, masih terdapat banyak lagi kerja-kerja pembangunan di kawasan pedalaman Sarawak terutamanya dalam membina atau menaik taraf kemudahan jalan raya dan serta pembinaan jambatan yang mana kepakaran pihak tentera kita boleh digunakan. Soalan saya, adakah terdapat perancangan dari pihak Angkatan Tentera Malaysia (ATM) di bawah Projek Jiwa Murni atau ATM bagi membina kemudahan-kemudahan awam seperti yang telah saya nyatakan tadi pada tahun- tahun akan datang. Sekian, terima kasih. Datuk Dr. Haji Abd. Latiff bin Ahmad: Tuan Yang di-Pertua, terima kasih soalan tambahan. Kerajaan Barisan Nasional memang sentiasa prihatin. Tentang keperluan-keperluan rakyat terutama rakyat yang di pedalaman, banyak projek di.